stanford-oval/wikipedia huggingface dataset:
סיפור העם העברי
לקריאה נוספת

גלית חזן-רוקם, רקמת חיים – היצירה העממית בספרות חז״ל, תל אביב: עם עובד, 1996.
Aarne, Antti, and Stith Thompson. The Types of the Folktale: a Classification and Bibliography. 2nd rev. Helsinki: Suomalainen Tiedeakatemia, 1961.
.Patai, Raphael, On Jewish folklore, Detroit: Wayne State University Press, 1983
הערות שוליים

↑  עלי יסיף, סיפור העם העברי, ירושלים: מוסד ביאליק, תשנ"ד
↑  עלי יסיף, סיפור העם העברי, ירושלים: מוסד ביאליק, תשנ"ד, עמ' 13
↑  דן בן-עמוס, הספרות העממית היהודית, ירושלים: מאגנס, תשס"ו
↑  עלי יוסף, סיפור העם העברי, ירושלים: מוסד ביאליק, תשנ"ד, עמ' 5
↑  דן בן עמוס, הספרות העממית היהודית, ירושלים: מאגנס, תשס"ו, עמ' 8
1 2  עמנואל בן-גריון, שבילי האגדה: מבוא לאגדות-עם של העמים ושל ישראל, ירושלים: מוסד ביאליק, תש"ל
↑  Dan Ben-Amos, Folklore in the Ancient Near East, The Anchor Bible Dictionary 2, New York: Doubleday, 1992, עמ' 818-828
↑  יאיר זקוביץ׳, מסיפור שבעל-פה לסיפור שבכתב במקרא: קווים כלליים לדיון, מחקרי ירושלים בפולקלור יהודי א, ירושלים: האוניברסיטה העברית, תשמ"א, עמ' 43-9
↑  יצחק אבישור, צמדי המלים במקרא ומקבילתם בשפות השמיות של המזרח הקדמון (עבודת דוקטורט), ירושלים: האוניברסיטה העברית בירושלים, 1974
↑  עלי יסיף, סיפור העם העברי, ירושלים: מוסד ביאליק, תשנ"ד, עמ' 232
↑  עלי יסיף, סיפור העם העברי, ירושלים: מוסד ביאליק, תשנ"ד, עמ' 277-276
סמואל כהן

| --- | --- |
כהן בעת עבודתו במעבדה הלאומית לוס אלמוס
כהן בעת עבודתו במעבדה הלאומית לוס אלמוס
 לידה:  21 בינואר 1921 ברוקלין, ארצות הברית 
 פטירה:  28 בנובמבר 2010  (בגיל 89) לוס אנג'לס, ארצות הברית 
 ענף מדעי:  פיזיקה
 מקום מגורים:  ארצות הברית ארצות הברית
 מקום לימודים:  אוניברסיטת קליפורניה בלוס אנג'לס 
 תרומות עיקריות
 המצאת פצצת הנייטרון
 
סמואל תיאודור כהן (באנגלית: Samuel Theodore Cohen;‏ 21 בינואר 1921, ברוקלין, ניו יורק - 28 בנובמבר 2010, לוס אנג'לס, קליפורניה) היה פיזיקאי אמריקאי יהודי אשר נחשב לאבי פצצת הנייטרון.
קורות חיים

סמואל תיאודור כהן נולד ב-21 בינואר 1921 בברוקלין, ניו יורק ללזרוס וג'ני כהן, יהודים אוסטרים שהיגרו לארצות הברית. בגיל 4 עבר עם משפחתו ללוס אנג'לס.
בשנת 1943 סיים לימודים לתואר ראשון בפיזיקה באוניברסיטת קליפורניה בלוס אנג'לס. לאחר מכן התגייס לצבא ארצות הברית ונשלח למכון הטכנולוגי של מסצ'וסטס להמשך לימודים בתחומי המתמטיקה והפיזיקה.
בשנת 1944 נקרא להצטרף לצוות פרויקט מנהטן, שם חישב צפיפויות נייטרונים בצוות הפצצה איש שמן.
לאחר המלחמה החל ללמוד על מנת להוציא דוקטורט באוניברסיטת קליפורניה בברקלי אך בשנת 1947 נשר כדי להצטרף לתאגיד ראנד, שם חקר נושאים כמו עוצמה של פליטה רדיואקטיבית מנשורת גרעינית.
בשנת 1958, עיצב כהן את פצצת הנייטרון בעבודה למען המעבדה הלאומית לורנס ליוורמור (אנ'), על פי רעיון שעלה לו בעת ביקור בסיאול בשנת 1951, לאחר שבתיה נהרסו קשות במלחמת קוריאה.
בשנת 1969 עזב את עבודתו בתאגיד ראנד, והתמקד בחקר וכתיבת מאמרים בנושא פצצת הנייטרון.
במהלך שנות ה-90, ניסה כהן לעורר את המודעות לסכנת החומר שכינה "כספית אדומה", וטען שבברית המועצות יוצרו כ-100 פצצות אטום זעירות, ובמהלך מלחמת המפרץ טען כי צבא עיראק תחת סדאם חוסיין מחזיק בכ-50 מהן בהן ישתמש על כוחות הקואליציה כשיגיעו לבגדאד.
ב-28 בנובמבר 2010 נפטר כהן בביתו שבלוס אנג'לס, קליפורניה, שבועיים לאחר שהוסר גידול סרטני מקיבתו.
פרסומיו

"Tactical Nuclear Weapons: An Examination of the Issues" ‏(1978)
"The Neutron Bomb: Political, Technological and Military Issues" ‏(1978)
"Checkmate on War" ‏(1980)
"The Truth About the Neutron Bomb" ‏(1983)
"We Can Prevent World War III" ‏(1985)
"Nuclear Weapons, Policies and the Test Ban Issue" ‏(1987)
"Shame: Confessions of the Father of the Neutron Bomb" ‏(1998/2000)
הערות שוליים

1 2 3 4 5 6 7 8 9  תומס מאו, Samuel T. Cohen dies at 89; inventor of the neutron bomb, באתר הלוס אנג'לס טיימס, ‏2 בדצמבר 2010 (באנגלית).
↑  סטפן מילר, Neutron Bomb Was His Life's Mission, באתר הוול סטריט ג'ורנל, ‏1 בדצמבר 2010 (באנגלית).
1 2 3 4 5 6 7 8 9 10 11  רוברט מקפאדן, Samuel T. Cohen, Neutron Bomb Inventor, Dies at 89, באתר הניו יורק טיימס, ‏1 בדצמבר 2010 (באנגלית).
1 2 3 4 5 6 7 8 9 10   Samuel Cohen (Obituary), The Telegraph, 2 December 2010.
1 2 3 4  Samuel T. Cohen, באתר NNDB (באנגלית).
| --- | --- |
בקרת זהויות :  NLI: 987007435464705171  BIBSYS: 90127707  GND: 143347683  ISNI: 0000 0001 0913 2884  LCCN: n79060580  NTA: 069581614  SNAC: w65v5p22  SUDOC: 148919480  VIAF: 70204648   WorldCat (עם VIAF): 70204648
ספנסר דניאלס

| --- | --- |
אין תמונה חופשית
 לידה:  23 בדצמבר 1993  (בן 30) לוס אנג'לס, קליפורניה
 מדינה:  ארצות הברית 
 תקופת הפעילות:  מ-2003
 פרופיל ב-IMDb
 
ספנסר אלי דניאלס (באנגלית: Spencer Eli Daniels; נולד ב-23 בדצמבר 1992) הוא שחקן קולנוע וטלוויזיה אמריקאי-יהודי, המוכר בעיקר בשל תפקידו כטיילר לומאנד בסדרת הדרמה "התרסקות" (2009) ברשת Starz, בזכות הופעתו בתור לוק בסיטקום "ממי" (2016-2013) ברשת CBS, ובתור צ'רלטון בסדרת הפנטזיה "הקוסמים" (2020-2018) של ערוץ Syfy.
ביוגרפיה

דניאלס נולד בשכונת טרזנה (אנ') בלוס אנג'לס, קליפורניה; הוא יהודי.
קריירה

דניאלס החל לשחק באופן מקצועי בגיל עשר. דניאלס הופיע ביותר מעשרה סרטים, כולל "סטארטרק" ו"הסיפור המופלא של בנג'מין באטן". דניאלס הופיע גם ביותר מעשר הפקות טלוויזיה, כולל התפקיד החוזר של טיילר לומנד בסדרה "Crash". ב־12 באוגוסט 2014 יצא סרטו של דניאלס "משחק חצות".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | The Least of These | אלכס |  |
| 2008 | הסיפור המופלא של בנג'מין באטן | בנג'מין באטן – גיל 12 |  |
| 2009 | סטארטרק | ג'וני |  |
| 2011 | Au Pair, Kansas | אטיקוס הייזלטון |  |
| 2012 | Last Kind Words | אלי |  |
| 2012 | חילוף גורלי | קונור |  |
| 2012 | הכל יחסים | נער מתבגר בג'יפ |  |
| 2013 | The Midnight Game | ג'ף |  |
| 2014 | California Scheming | ג'ייסון רורק |  |
| 2016 | Wolves at the Door | ויליאם |  |
| 2017 | Pitching Tents | סטאש |  |
| 2018 | Take Point | לוגאן |  |
| 2020 | The Orchard | לני בלומפילד |  |
| TBA | Chasing Nightmares | מת'יו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | The Lyon's Den | ילד על אופניים | פרק: "Pilot" |
| 2003 | המשפט של איימי | ילד בקרב משמורת | פרק: "The Best Interests of the Child" |
| 2003 | מד טי.וי | סקיטר | פרק: "Episode 10" |
| 2004 | 10-8: Officers on Duty | ילד קטן | פרק: "Flirtin' with Disaster" |
| 2004 | פשע מן העבר | ג'רי כשר | פרק: "The Plan" |
| 2004 | The John Henson Project | לי אליה | פרק: "Pilot" |
| 2005 | פילדלפיה זורחת | טומי דויל | פרק: "Charlie Wants an Abortion" |
| 2006, 2012–2013 | המשרד | ג'ייק פאלמר | 3 פרקים |
| 2008 | Twenty Good Years | ג'ון מייסון הצעיר | פרק: "Come Fly With Me" |
| 2009 | אהבה גדולה | האסלר | פרק: "Empire" |
| 2009 | התרסקות | טיילר לומאנד | 7 פרקים |
| 2009 | NCIS | ברט מרפי | פרק: "Child's Play" |
| 2010 | CSI: מיאמי | ניק ווסט | פרק: "F-T-F" |
| 2011 | שייק | פול | פרק: "Beam It Up" |
| 2013 | Monday Mornings | גרגורי מאלוי | פרק: "Family Ties" |
| 2013–2014, 2016 | ממי | לוק | תפקיד ראשי (עונות 2-1) תפקיד אורח (עונה 4); 45 פרקים |
| 2014 | המפענחת: פשעים חמורים | צעיר מתפרע במסיבה | פרק: "Party Foul" |
| 2017 | גט-דאון | קנט | פרק: "Unfold Your Own Myth" |
| 2018 | מדליית כבוד | סמל סקוסה | פרק: "Ty M. Carter" |
| 2018–2020 | הקוסמים | צ'רלטון | תפקיד חוזר (עונה 3–5); 7 פרקים |
| 2019 | NCIS: לוס אנג'לס | וינסנט דייוויס | פרק: "False Flag" |
| 2019 | המעבר | בריאן | פרק: "Last Lesson" |
הערות שוליים

↑  "Jews in the News:Sarah Michelle Gellar, Julianne Margulies and Jake Gyllenh | Tampa JCCs and Federation". www.jewishtampa.com. נבדק ב-2020-10-26.
↑  "Play The Midnight Game at Home". Dread Central.
| --- | --- |
בקרת זהויות :  LCCN: no2020013670  VIAF: 6743158070654508780008   WorldCat (עם VIAF): 6743158070654508780008
סמואל יבואה

סמואל יבואה (נולד ב-8 באוגוסט 1986) הוא כדורגלן גנאי המשחק בעמדת החלוץ.
קריירה

יבואה החל לשחק כדורגל בקבוצה הגנאית הארט אוף ליונס, ולאחר מכן שיחק עונה אחת בקבוצה המולדובית שריף טירספול, עמה זכה באליפות. בשנת 2005 הגיע יבואה לישראל וחתם בקבוצת הפועל כפר סבא. יבואה שיחק שלוש שנים במועדון, ובעונת 2007/2008 היה מלך שערי ליגת העל עם 15 שערים, אך הקבוצה ירדה לליגה הלאומית.
לקראת עונת 2008/2009 עזב יבואה את כפר סבא והוחתם לחמש שנים בהפועל תל אביב, במקומו של פאביו ג'וניור. ב-3 בנובמבר 2008 במשחקה של הפועל תל אביב נגד בית"ר ירושלים, באצטדיון טדי, כבש יבואה שני שערים בדקות הסיום ובכך הפך לחביב אוהדי הפועל. מעמדו התחזק שלושה שבועות לאחר כך, כאשר כבש את השער הראשון בדרבי בדרך לניצחון על היריבה העירונית מכבי תל אביב. בסך הכל כבש 13 שערים במהלך העונה, שסייעו לקבוצתו לסיים את העונה במקום השני.
את עונת 2009/2010 פתח יבואה בהפועל אך הביע את רצונו לעבור לשחק באירופה. בעונה זו סיים יחד עם קבוצתו במקום הראשון בשלב הבתים של הליגה האירופית. יבואה תרם שלושה שערים בקמפיין, כולל שער הניצחון מול המבורג, שהבטיח את המקום הראשון בבית. יבואה הוסיף גם 2 שערי ליגה בעונה זו לפני שעזב את הקבוצה לקראת אמצע העונה. ב-28 בדצמבר 2009 חתם יבואה בקבוצה הבלגית ראסינג גנק, ששילמה להפועל תל אביב 700 אלף אירו עבורו.
לאחר חצי עונה בבלגיה, ב-7 בספטמבר 2010 חתם יבואה בבית"ר ירושלים בהשאלה לעונה אחת תמורת שכר של 150 אלף דולר לעונה אך כבר לא הזכיר את יכולתו טרם עזיבתו את ישראל. לקראת עונת 2011/2012 חתם יבואה במועדון ספורט אשדוד. גם באשדוד התקשה יבואה להשתלב, ובחלון ההעברות של ינואר 2012 חתם בקבוצת נאה סלמיס פמגוסטה הקפריסאית. יבואה כבש שלושה שערים בליגת העל הקפריסאית, ובתום העונה שוחרר מהמועדון.
לאחר שנה שלא שיחק חזר יבואה לגאנה, ובאוגוסט 2013 חתם בקבוצת נעוריו הארטס אוף ליונס. בינואר 2016 עבר לקבוצת אקרה הארטס אוף אוק, במדיה שיחק שנתיים, ובסוף עונת 2017 שוחרר מהמועדון.
יבואה ערך את הופעת הבכורה שלו בנבחרת גאנה ב-22 בנובמבר 2008, במשחק מול נבחרת תוניסיה, ועד שנת 2009 ערך בסך הכל שלוש הופעות במדי הנבחרת.
תארים

אליפות מולדובה - 2005/2006
מלך השערים של ליגת העל הגנאית - 2003/2004
מלך השערים של ליגת העל (15 שערים) - 2007/2008
הערות שוליים

↑  איציק יצחקי‏, סמואל יבואה סיכם בהפועל תל אביב, ג'וניור בחוץ, באתר וואלה, 29 ביוני 2008
ספר מחזור

עטיפת ספר מחזור של מחזור הכשרה בבסיס חיל האוויר האמריקני "המילטון", שנת 1968
"ספר מחזור" הוא ספר היוצא בעת סיום מחזור מסוים בבית ספר או מסלול הכשרה אחר, על מנת לתעד ולהנציח את בוגרי מחזור תוכנית הלמידה או ההכשרה.
בספר המחזור מופיעות תמונות של בוגרי המחזור וסיכומים בכתב של חוויות שעברו ביחד, כגון טיול שנתי או טקסים. כמו כן מופיע סיכום קצר על כל בוגר, ביניהם דברים שמאפיינים אותו שנכתב על ידו או על ידי אחד אחר מבני המחזור. מופיעים גם סיכומים על המורים, המפקדים או המדריכים, שלימדו את המחזור וברכותיהם לבוגרי התוכנית. ברוב בתי הספר בישראל מקובל להוציא ספרי מחזור בסוף שנת הלימודים. ישנן גם אוניברסיטאות, מכללות ויחידות צבאיות, העורכות ספרי מחזור. קיימות גם מהדורות דיגיטליות של ספרי מחזור.
ראו גם

פגישת מחזור
ספירלת אוילר

ספירלת אוילר (x, y) = (C(t), S(t)). העקומה מתכנסת למרכז הספירה משני הצדדים ככל שערכו של t שואף לאינסוף או מינוס אינסוף
אנימציה של ספירלת אוילר, (לחצו על התמונה לראות)
במתמטיקה, ספירלת אוילר היא עקומה אשר העקמומיות שלה משתנה בקצב ליניארי ביחס לאורך העקומה. ספירלת אוילר ידוע גם בשמות ספירוס, קלותואיד וספירלת קורנו. לספירלה יש שני מאפיינים חשובים, שהם:
העקמומיות של הספירלה מתחילה באפס ועולה באופן ליניארי ביחס לאורך העקומה.
כאשר מעוניינים לעבור מקו ישר לעקומה עגולה, ספירלת אוילר מאפשר לעשות את זה באופן הדרגתי ולהגיע לרדיוס העקמומיות של העקומה העגולה, בצורה מדורגת, ללא תלות ברדיוס העקמומיות.
שני המאפיינים הללו גורמים לספירלה להיות חשובה בחישובי  תהליכי עקיפה, בהנדסה של מסילות רכבת וכבישים היכן שנדרש שהכוחות הצנטרפוגליים לא ישפיעו על הנוסעים "בבת אחת". 
ניתן להגדיר את ספירלת אוילר בצורה פרמטרית כאוסף הנקודות (x,y) כך שמוגדר עבורם t, כך שמתקיים (x, y) = (C(t), S(t)), כאשר Cׂׂ(t) ו-S(t) הם אינטגרלי פרנל, שמוגדרים בדרך הבאה:
סמדר קילצ'ינסקי

| --- | --- |

 לידה:  8 ביוני 1963 (בת 61) תל אביב-יפו, ישראל 
 מדינה:  ישראל 
 תקופת הפעילות:  מ-1977
 עיסוק:  שחקנית, דוגמנית
 בן זוג:  שרון אלכסנדר אסי דיין
 פרופיל ב-IMDb
 
סמדר קילצ'ינסקי (נולדה ב-8 ביוני 1963) היא שחקנית, דוגמנית, ציירת ומרצה ישראלית.
שנותיה הראשונות

קילצ'ינסקי נולדה בשכונת שייח' מוניס שבתל אביב-יפו. היא בתם של הצייר יליד-פולין אנדריי קילצ'ינסקי, שנודע בדעותיו הלאומיות על אף שאביו (סבה של סמדר) היה קתולי שלימים הוכר כחסיד אומות העולם, ופנינה עדן (אחותה של הזמרת נתנאלה). כשהייתה בת שלוש התגרשו הוריה, ואביה קיבל עליה את האפוטרופסות. ב-1976 בגיל 13 בלבד פתחה ברומן עם יעקב אלפרון (ראש משפחת אלפרון), ובגיל 15 עברה לגור איתו למשך שנתיים. באותה עת אלפרון היה אסיר משוחרר בן 24.
משחק

בשנות השמונים והתשעים כיכבה בסרטי קולנוע המובילים של אותה תקופה - "הפנימייה" (1983) לצד אלון אבוטבול, "בר 51" (1985) של עמוס גוטמן, סרטיו של אסי דיין - "פוטו רומן" (1987) ו"החיים על פי אגפא" (1992) לצד שמיל בן-ארי וגילה אלמגור, "דשאים סגולים" (1998) של דינה צבי-ריקליס ו"כרוניקה של אהבה" ו"שקרים לבנים" (1999).
בשנות ה-2000 השתתפה בסרטיו של חיים בוזגלו – "פגישה עיוורת" (2003) ו"דיסטורשן" (2005), לצד עמוס לביא. במקביל, ביססה קריירה טלוויזיונית בדרמות הטלוויזיוניות "בן-גוריון" לצד רונית אלקבץ, "לילה ללא לולה" (2001) של שי כנות, לצד איילת זורר, "1000 קלוריות" (2001) ו"ביי ביי לאהבה" (2006), לצד אביטל דיקר, ובסדרות הטלוויזיה "האישה האחרת" (2000) של שמי זרחין, לצד יונה אליאן, "צימרים" (2003), לצד גלית גוטמן, "אהבה מעבר לפינה" (2004), לצד יהודה לוי ו"כתב פלילי" (2005) של חיים בוזגלו, לצד אורי גבריאל. ב-2007 כיכבה ב"כבוד" של חיים בוזגלו.
בשנת 2016 שיחקה בסרטו של דורון ערן "סנאפשוט", והשתתפה בסדרה "עקרון ההחלפה", דרמת מתח של ערוץ HOT3.
ב-2018 כיכבה בסרט הקצר "מז'ינקע", בבימויה של רחל אליצור, בתפקיד האם יחד עם דניאל גל ומלך זילברשלג.
בקולנוע החרדי השתתפה בסרט "על קרח דק" לצד עדי הימלבלוי ומרים זוהר. בנוסף, שיחקה בסרטו של אריאל כהן "מי את", לצידה של נטשה מנור.
דוגמנות

קילצ'ינסקי התפרסמה לראשונה בגיל 14 כשהופיעה כנערת שער בשבועון "העולם הזה".
לאורך השנים פיתחה קריירת דוגמנות מצליחה, הובילה את מסעות הפרסום של "סופט טאץ'" ו"דופלו", כיכבה על שערי מגזינים בארץ ובעולם ובשנים האחרונות הרצתה בנושאי קוסמטיקה, ניתוחים אסתטיים, מכשירי חיטוב וכושר ואופנה.
חיים אישיים

היא נישאה לאסי דיין, והתגרשה ממנו לאחר כשנה. כמו כן הייתה נשואה לשחקן שרון אלכסנדר, עמו הביאה לעולם בת וזוג תאומים. בתקופת נישואיהם ניהלו השניים בית ספר למשחק. לאחר גירושיה מאלכסנדר ניהלה מערכת יחסים עם הסופר גדי טאוב.
בסוף 2012 הגישה בקשה לבית המשפט להכריז עליה כפושטת רגל, לאחר ששקעה בחובות.
היא עוסקת גם בציור, ובשנת 2005 ערכה תערוכה מציוריה. ב-2008 הופיעה בתוכנית הדוקו של קשת "למה כולם מתגרשים", העוסקת בתופעת הגירושים.
מ-2022 החלה לתת ב"מרכז המרצים לישראל" - הרצאה בשם - "אני כאן, למרות הכל".
הערות שוליים

↑  ענת מידן, גברת דיין, חדשות, 20 ביוני 1986
↑  אסי טוחן, סמדר קילצ'ינסקי מול המראה: "פעם לא היו לי פגמים, היום אני יודעת איך להסתיר אותם", באתר ynet, 22 ביוני 2022
↑  אמיר זוהר, סמדר קילצ'ינסקי מתכננת ספר על הרומן שלה עם יעקב אלפרון, באתר הארץ, 21 בנובמבר 2008
↑  רחל נאמן, מאוננים בשלשות, כותרת ראשית, 27 ביולי 1983
↑  נעמי רון, אסי דיין: "בר 51" הוא חרא של סרט, חדשות, 1 ביולי 1986
↑  גואל פינטו, מנגד תראה ואליו לא תבוא, באתר הארץ, 14 בדצמבר 2005
↑  רוגל אלפר, מכאניזם המקריות, באתר הארץ, 25 במרץ 2001
↑  איתי שטרן, סמדר קילצ'ינסקי תשחק בסדרה החדשה "עקרון ההחלפה", באתר הארץ, 14 ביולי 2015
↑  מז'ינקע באתר מעלה - בית הספר לטלוויזיה לקולנוע ולאמנויות.
↑  סמדר קילצ'ינסקי תוביל עונה שלישית של אופנת דופלו, באתר גלובס, 23 ביולי 2007
↑  סמדר קילצ'ינסקי תשמש פרזנטורית של מכשיר החיטוב "קונטור אפקט", באתר גלובס, 23 באוגוסט 2007
שירות גלובס, ‏סמדר קילצ'ינסקי תוביל קמפיין לרשת נעלי FLY FOOT GROUP עבור כ-10,000 דולר, באתר גלובס, 26 במאי 2009
↑  אסי וסמדר - אהבה מהסרטים, מעריב, 30 ביוני 1986
↑  אוי הדיינים האלו!!, "העולם הזה", גיליון 2662 מ-7 בספטמבר 1988, עמוד 35
↑  רינת גור, אני לא חמדנית, באתר ynet, 14 במרץ 2005
↑  סמדר קילצ'ינסקי ביקשה להכריז עליה פושטת רגל, באתר mynet (כפי שנשמר בארכיון האינטרנט), 15 בנובמבר 2012
↑  סהר הראל, עכבר העיר, כולם מתגרשים בגלל בר רפאלי, באתר הארץ, 7 באוקטובר 2008
| --- | --- |
בקרת זהויות :  NLI: 987009631184705171  BnF: cb177689391 (data)  GND: 174012047  ISNI: 0000 0003 5922 5135  LCCN: no2017134903  SUDOC: 179849875  VIAF: 215402066   WorldCat (עם VIAF): 215402066
ספר מבקרים

שרת החוץ של נורווגיה, אן-גרטה סטרום-אריקסן, כותבת בספר המבקרים של הפנטגון, 2007
ספר מבקרים או ספר אורחים הוא מחברת גדולה המוצבת באתרים מושכי קהל כגון מוזיאונים, אתרי הנצחה, אתרי נופש ובתי מלון המיועדת למבקרים המעוניינים לכתוב את התרשמותם מן המקום. הדברים מופנים הן לבעלי האתר והן למבקרים אחרים במקום. לעיתים מותירים מבקרים רישום אמנותי בספר כגון ציור או שיר.
לרוב מוצב ספר המבקרים בעמדה ייחודית, ההופכת את הכתיבה בספר לכעין טקס.
בתרבויות שונות נהוג להציב ספרי מבקרים גם באירועים כגון חתונות, ימי הולדת או הלוויות.
לקריאה נוספת

Chaim Noy, Thank You for Dying for Our Country: Commemorative Texts and Performances in Jerusalem, New York: Oxford University Press, 2015.
נייתן אדריאן

נייתן גהר-ג'אן אדריאן (באנגלית: Nathan Ghar-Jun Adrian; נולד ב-7 בדצמבר 1988) הוא שחיין אמריקאי, אלוף אולימפי (לונדון 2012) במשחה היוקרתי ביותר ל-100 מטר חופשי, בעל 8 מדליות אולימפיות מהן 5 זהב ואלוף עולם בעל 10 מדליות מהן 5 זהב.
ביוגרפיה

אדריאן נולד בברמרטון, וושינגטון לססיליה וג'יימס. אמו הסינית נולדה וגדלה בהונג קונג ועובדת כאחות בית ספר ואביו מהנדס גרעין. אחותו ואחיו הבוגרים ממנו אף הם שחיינים מקצועיים. הוא החל לשחות בגיל 5 בהשפעתם. הוא קיבל תעודת בגרות מאוניברסיטת ברקלי בשנת 2006 בבריאות הציבור. הוא זכה 5 פעמים בתואר אליפות המכללות (NCAA), במשחה ל-50 יארד חופשי בשנים 2009 ו-2011 ובמשחה ל-100 יארד חופשי בשנים 2009, 2010 ו-2011.
ביוגרפיה > 2008

באליפות העולם בשחייה (בריכה של 25 מטר) שנערכה במנצ'סטר, אנגליה באפריל 2008 זכה אדריאן ב-3 מדליות, 2 זהב ו-1 כסף. מדליות זהב במשחה ל-100 מטר חופשי בשיא אליפות חדש של 46.67 שניות ובמשחה שליחים 4x100 מטר חופשי בשיא עולם חדש של 3:08.44 דקות ומדליית כסף במשחה שליחים 4x100 מטר מעורב בתוצאה של 3:24.38 דקות, אחרי רוסיה שקבעה שיא עולם חדש של 3:24.29 דקות.
ביוגרפיה > 2008 > מדליית זהב אולימפית

באולימפיאדת בייג'ינג (2008) זכה אדריאן במדליית זהב במשחה שליחים 4x100 מטר חופשי, לאחר ששחה בבוקר בשלב המוקדמות, כשחיין ראשון הוא קבע תוצאה של 48.82 שניות והרביעייה האמריקאית קבעה שיא עולם חדש של 3:12.23 דקות, ששופר בערב על ידי חבריו לנבחרת.
ביוגרפיה > 2009 > מדליית זהב באליפות העולם

באליפות העולם שנערכה ברומא, איטליה בשנת 2009 זכה אדריאן בשתי מדליות זהב, במשחה שליחים 4x100 מטר חופשי ביחד עם מייקל פלפס, ראיין לוכטה ומאט גריוורס בשיא אליפות חדש של 3:09.21 דקות, לפני רוסיה (3:09.52 דקות) וצרפת (3:09.89 דקות). כשחיין אחרון הוא שחה ב"זינוק שליחים" תוצאה של 46.79 שניות ובמשחה שליחים 4x100 מטר מעורב לאחר ששחה בשלב המוקדמות. נוסף לכך, הוא סיים במקום שישי במשחה ל-50 מטר חפשי בתוצאה של 21.49 שניות ובמקום עשירי במשחה ל-100 מטר חופשי בתוצאה של 48.13 שניות.
ביוגרפיה > 2010

באליפות הפאן פסיפיק בשחייה שנערכה באירוויין, קליפורניה בשנת 2010 זכה אדריאן ב-4 מדליות זהב, במשחה ל-50 מטר חופשי בשיא תחרות חדש של 21.55 שניות, לפני שיאן העולם סזאר סיילו מברזיל (21.57 שניות) וברנט היידן מקנדה (21.89 שניות), במשחה ל-100 מטר חופשי בשיא תחרות חדש נוסף של 48.15 שניות, לפני היידן (48.19 שניות) וסיילו (48.48 שניות), במשחה שליחים 4x100 מטר חופשי (3:11.74 דקות) ובמשחה שליחים 4x100 מטר מעורב (3:32.48 דקות).
ביוגרפיה > 2011

באליפות העולם שנערכה בשאנגחאי, סין בשנת 2011 זכה אדריאן בשתי מדליות, זהב וארד. מדליית זהב במשחה שליחים 4x100 מטר חופשי בתוצאה של 3:32.06 דקות, לפני אוסטרליה (3:32.26 דקות) וגרמניה (3:32.60 דקות). כשחיין אחרון הוא קבע ב"זינוק שליחים" תוצאה של 47.64 שניות ומדליית ארד במשחה שליחים 4x100 מטר חופשי בתוצאה של 3:11.96 דקות, אחרי אוסטרליה (3:11.00 דקות) וצרפת (3:11.14 דקות). כשחיין אחרון הוא קבע ב"זינוק שליחים" תוצאה של 47.40 שניות. נוסף לכך הוא סיים במקום רביעי במשחה ל-50 מטר חופשי בתוצאה של 21.93 שניות, מאית השנייה איטי ממדליית ארד ובמקום שישי במשחה ל-100 מטר חופשי בתוצאה של 48.23 שניות, בשלב חצי הגמר הוא קבע תוצאה של 48.05 שניות ועלה מהמקום השני.
ביוגרפיה > 2012 > אלוף אולימפי

באולימפיאדת לונדון (2012) זכה אדריאן ב-3 מדליות, 2 זהב ו-1 כסף. מדליות זהב במשחה ל-100 מטר חופשי בתוצאה של 47.52 שניות, לפני ג'יימס מגנוסן מאוסטרליה (47.53 שניות) וברנט היידן (47.80 שניות) ובמשחה שליחים 4x100 מטר מעורב ביחד עם מאט גריוורס, ברנדן הנסן ומייקל פלפס בתוצאה של 3:29.35 דקות, לפני יפן (3:31.26 דקות) ואוסטרליה (3:31.58 דקות). מדליית כסף במשחה שליחים 4x100 מטר חופשי ביחד עם מייקל פלפס, קאלן ג'ונס וראיין לוכטה בתוצאה של 3:10.38 דקות, אחרי צרפת (3:09.93 דקות) ולפני רוסיה (3:11.41 דקות), כשחיין ראשון הוא קבע תוצאה של 47.89 שניות.
ביוגרפיה > 2013

באליפות העולם שנערכה בברצלונה שבספרד ביולי 2013, זכה אדריאן בשתי מדליות, כסף ארד. מדליית כסף, במשחה שליחים 4x100 מטר חופשי ביחד עם ריאן לוכטה, אנתוני ארווין וג'ימי פייגן בתוצאה של 3:11.42 דקות, אחרי צרפת (3:11.18 דקות) ולפני רוסיה (3:11.44 דקות). כשחיין ראשון הוא שחה בתוצאה של 47.95 שניות. מדליית ארד, במשחה ל-100 מטר חופשי בתוצאה של 47.84 שניות, אחרי ג'יימס מגנוסן (47.71 שניות) וג'ימי פייגן (47.82 שניות). נוסף לכך, הוא סיים במקום רביעי במשחה ל-50 מטר חופשי בתוצאה של 21.60 שניות. הוא השתתף במשחה שליחים 4x100 מטר מעורב, אך הרביעייה האמריקאית שסיימה ראשונה בפער גדול, נפסלה בשל זינוק מוקדם של שחיין החזה.
ביוגרפיה > 2014

באליפות הפאן פסיפיק בשחייה שנערכה בגולד קוסט, אוסטרליה בשנת 2014 זכה אדריאן ב-4 מדליות, 1 זהב, 2 כסף ו-1 ארד. מדליית זהב, במשחה שליחים 4x100 מטר מעורב, מדליות כסף, במשחה ל-100 מטר חופשי (48.30 שניות) ובמשחה שליחים 4x100 מטר חופשי ומדליית ארד במשחה ל-50 מטר חופשי (21.80 שניות).
ביוגרפיה > 2015

באליפות העולם שנערכה בקאזאן שברוסיה באוגוסט 2015, זכה אדריאן ב-3 מדליות, 2 זהב ו-1 כסף. מדליות זהב, במשחה שליחים 4x100 מטר מעורב ביחד עם ראיין מרפי, קווין קורדס וטום שילדס בתוצאה של 3:29.93 דקות, לפני אוסטרליה (3:30.08 דקות) וצרפת (3:30.50 דקות). כשחיין אחרון הוא קבע ב"זינוק שליחים" תוצאה של 47.41 שניות ובמשחה שליחים 4x100 מטר חופשי משולב ביחד עם ראיין לוכטה, סימון מנואל ומליסה פרנקלין בשיא עולם חדש של 3:23.05 דקות, לפני הולנד (3:23.10 דקות) וקנדה  (3:23.59 דקות). כשחיין שני הוא קבע ב"זינוק שליחים" תוצאה של 47.29 שניות. מדליית כסף, במשחה ל-50 מטר חופשי בתוצאה של 21.52 שניות, אחרי פלורן מנודו מצרפת (21.19 שניות) ולפני ברונו פרטוס מברזיל (21.55 שניות). בשלב חצי הגמר הוא קבע שיא ארצות הברית חדש של 21.37 שניות ועלה ראשון למשחה הגמר. נוסף לכך, הוא סיים במקום שביעי במשחה ל-100 מטר חופשי בתוצאה של 48.31 שניות.
ביוגרפיה > 2016

באולימפיאדת ריו דה ז'ניירו (2016) זכה אדריאן ב-4 מדליות, 2 זהב ו-2 ארד. מדליות זהב, במשחה שליחים 4x100 מטר חופשי ביחד עם קיילב דרסל, מייקל פלפס וראיין הלד בתוצאה של 3:09.92 דקות, כשחיין אחרון הוא קבע ב"זינוק שליחים" את התוצאה המהירה במשחה זה (46.97 שניות) ובמשחה שליחים 4x100 מטר מעורב ביחד עם ראיין מרפי שקבע שיא עולם חדש בשמחה ל-100 מרט גב (51.85 שניות), קודי מילר ומייקל פלפס בתוצאה של 3:27.95 דקות, לפני בריטניה (3:29.24 דקות) ואוסטרליה (3:29.93 דקות), כשחיין אחרון הוא קבע ב"זינוק שליחים" תוצאה של 46.74 שניות. מדליות ארד, במשחה ל-50 מטר חופשי בתוצאה של 22.49 שניות, אחרי אנתוני ארווין (22.40 שניות) ופלורן מנודו (22.41 שניות), בשלב חצי הגמר הוא קבע תוצאה של 21.47 שניות ובמשחה ל-100 מטר חופשי בתוצאה של 47.85 שניות, אחרי קייל צ'למרס מאוסטרליה (47.58 שניות) ופיטר טימרס מבלגיה (47.80 שניות).
ביוגרפיה > 2017

באליפות העולם שנערכה בבודפשט שבהונגריה ביולי 2017, זכה אדריאן ב-4 מדליות, 3 זהב ו-1 כסף. מדליות זהב, במשחה שליחים 4x100 מטר חופשי ביחד עם קיילב דרסל, טאונלי האס, ובלייק פירוני בתוצאה של 3:10.06 דקות, לפני ברזיל (3:10.34 דקות) והונגריה (3:11.99 דקות). כשחיין אחרון הוא קבע ב"זינוק שליחים" תוצאה של 47.25 שניות. במשחה שליחים 4x100 מטר מעורב ביחד עם מאט גריוורס, קווין קורדס וקיילב דרסל בתוצאה של 3:27.91 דקות, לפני בריטניה (3:28.95 דקות) ורוסיה (3:29.76 דקות). כשחיין אחרון הוא קבע ב"זינוק שליחים" תוצאה של 47.0 שניות ובמשחה שליחים 4x100 מטר חופשי משולב ביחד עם קיילב דרסל, מלורי קומרפורד וסימון מנואל בשיא עולם חדש של 3:19.60 דקות, לפני הולנד (3:21.81 דקות) וקנדה וסין (3:23.55 דקות) כשחיין שני הוא קבע ב"זינוק שליחים" תוצאה של 47.49 שניות. מדליית כסף, במשחה ל-100 מטר חופשי בתוצאה של 47.87 שניות, אחרי קיילב דרסל (47.17 שניות) ולפני מדי מטלה מצרפת (47.89 שניות). נוסף לכך, הוא סיים במקום עשירי במשחה ל-50 מטר בתוצאה של 21.83 שניות.
שיאים אישיים > בריכה אולימפית

50 מטר חופשי: 21.37 שניות (2015), שיא ארצות הברית בעבר
100 מטר חופשי: 47.52 שניות (2012)
שיאים אישיים > בריכת 25 מטר

50 מטר חופשי: 20.71 שניות (2009)
100 מטר חופשי: 45.08 שניות (2009) שיא אמריקה
שיאים אישיים > בריכת 25 יארד

50 יארד חופשי: 18.66 שניות (2011)
100 יארד חופשי: 41.08 שניות (2009)
סמל שיתוף

סמל שיתוף הוא צלמית המשמשת בממשק משתמש גרפי של יישומים ברשת האינטרנט, שמטרתה לסמל פעולה של שיתוף מידע כלשהו, למשל קישור או תוכן, מהאתר למקורות חיצוניים.
סמל השיתוף הפתוח

בשנת 2008 נוצר סמל השיתוף הפתוח על ידי חברת Shareaholic. צלמית זו, שנקראת גם "Shareaholic Icon", מהווה למעשה כפתור שניתן להטמעה באתרי אינטרנט, יישומים ודפדפנים.
סמל השיתוף הפתוח מאפשר למשתמשים לשתף תכנים עם מעגלים נוספים של אנשים, ומאידך עוזר למפרסמים ולעסקים באינטרנט לאמוד את אפקטיביות התוכן שהם יוצרים.